
                                                                                    PATVIRTINTA
                                                                                    Vilniaus savivaldybės
                                                                                    Grigiškių darželio-mokyklos ,,Pelėdžiukas“

                                                                 
        Direktoriaus  2017 m. rugsėjo 13 d.                    

                                                                                    įsakymu Nr. V-87.1
VILNIAUS SAVIVALDYBĖS

GRIGIŠKIŲ DARŽELIO-MOKYKLOS
,,PELĖDŽIUKAS“

2017-2018  MOKSLO METŲ 
IR 
 2018-2019 MOKSLO METŲ
PRADINIO UGDYMO PLANAS

I SKYRIUS
 BENDROSIOS NUOSTATOS


1. 2017–2018 m.m.  ir  2018-2019 m.m.  pradinio ugdymo programos bendrasis ugdymo planas (toliau - darželio-mokyklos ugdymo  planas)  reglamentuoja darželio-mokyklos pradinio ugdymo programos, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, taip pat  ir neformaliojo vaikų švietimo programų įgyvendinimą mokyklose.  

2. Darželio-mokyklos pradinio ugdymo plano paskirtis – apibrėžti Pradinio ugdymo programos įgyvendinimo nuostatas, kuriomis vadovaudamasi darželis-mokykla gali savarankiškai ir tikslingai, atsižvelgdama į darželio-mokyklos bendruomenės poreikius, planuoti ir organizuoti pradinį ugdymą.      

3.  Darželio-mokyklos ugdymo plane vartojamos sąvokos:            


3.1.Kontrolinis darbas – žinių, gebėjimų, įgūdžių parodymas arba mokinių žinias, gebėjimus,  įgūdžius patikrinantis ir formaliai   vertinamas darbas, kuriam atlikti skiriama ne mažiau kaip 30 minučių.


3.2.Laikinoji grupė – mokinių grupė, sudaryta dalykui diferencijuotai mokytis ar mokymosi pagalbai teikti.  


3.3.Darželio-mokyklos ugdymo planas – darželyje-mokykloje vykdomų ugdymo programų įgyvendinimo aprašas, parengtas vadovaujantis Bendruoju ugdymo planu. 


3.4.Pamoka – pagrindinė nustatytos trukmės nepertraukiamo mokymosi organizavimo forma. 


3.5.Specialiosios pratybos – švietimo pagalbos teikimo forma mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, plėtojant gebėjimus ir galias.

3.6.Ugdymo planas – ugdymo programos įgyvendinimo aprašas.


3.7.Kitos darželio-mokyklos ugdymo plane vartojamos sąvokos atitinka Lietuvos Respublikos švietimo įstatyme  ir kituose švietimą reglamentuojančiuose teisės aktuose vartojamas sąvokas. 
II SKYRIUS
DARŽELIO-MOKYKLOS UGDYMO PLANO RENGIMAS
            4. Darželio-mokyklos 2017–2018 ir 2018–2019 mokslo metų pradinio ugdymo planas (toliau – darželio-mokyklos ugdymo planas) rengiamas vadovaujantis Bendruoju ugdymo planu, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Pradinio, pagrindinio ir vidurinio ugdymo programų aprašas), Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 1 priedo „Pradinio ugdymo bendroji programa“ (toliau – Bendroji programa) nuostatomis dėl ugdymo turinio kūrimo ir mokymosi pasiekimų, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, pradinį ugdymą, neformalųjį vaikų švietimą ir darželio-mokyklos veiklą reglamentuojančiais teisės aktais ir  darželio-mokyklos strateginiu planu. 

5. Įstaiga, rengdama darželio-mokyklos ugdymo planą, remiasi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo informacija, darželio-mokyklos įsivertinimo ir išorės vertinimo duomenimis.


6. Rengiant darželio-mokyklos  ugdymo planą, įstaigos vadovo įsakymu  sudaryta darbo grupė (Vilniaus savivaldybės Grigiškių darželio-mokyklos ,,Pelėdžiukas” direktoriaus 2017 m. gegužės 31 d. įsakymas Nr. V-58), į kurią bendradarbiavimo pagrindais įtraukti mokytojai, darželio-mokyklos Vaiko gerovės komisijos atstovai.  



7. Įstaiga, rengdama dvejų metų  darželio-mokyklos  ugdymo planą, apsisprendžia dėl jo struktūros, nuostatų detalizavimo. Darželio-mokyklos ugdymo plane nustatytos pradinio ugdymo programos įgyvendinimo nuostatos, kurios atspindi pradinio ugdymo organizavimą darželyje-mokykloje ,,Pelėdžiukas”. 

8. Darželio-mokyklos ugdymo planą iki ugdymo proceso pradžios tvirtina darželio-mokyklos vadovas, projektą suderinęs su darželio-mokyklos taryba, Vilniaus miesto savivaldybės Švietimo, kultūros ir sporto departamentu.

9. Darželio-mokyklos ugdymo plane įteisinami darželio-mokyklos bendruomenės susitarimai dėl: 


9.1. prioritetinių ugdymo tikslų ir uždavinių, keliamų darželio-mokyklos numatytam dvejų metų laikotarpiui;


9.2. pradinio ugdymo proceso organizavimo laikotarpių (pusmečių);


9.3. Bendrajai pradinio ugdymo programai įgyvendinti skiriamų ugdymo valandų paskirstymo varianto, numatyto darželio-mokyklos  ugdymo plano 21 punkte, pasirinkimo, ugdymo valandų konkrečiai klasei paskirstymo;


9.4. ugdymo turinio formavimo (integralaus, dalykinio ir(ar) mišraus ugdymo), ugdymo organizavimo formų (pamoka, projektinė, kūrybinė veikla ir pan.);



9.5. ugdymo turinio planavimo laikotarpių, struktūros ir kitų su ugdymo turinio planavimu susijusių aspektų;


9.6. edukacinių erdvių kūrimo, panaudojimo ir pritaikymo, atsižvelgiant į mokinių ugdymosi poreikius, keliamus ugdymo tikslus;



9.7. Bendrosios programos pritaikymo mokiniams, turintiems specialiųjų ugdymosi poreikių dėl išskirtinių gabumų, įgimtų ar įgytų sutrikimų, nepalankių aplinkos veiksnių ir pradinio ugdymo individualizuotos programos įgyvendinimo;



9.8. švietimo pagalbos mokiniui ir mokytojui teikimo (pvz, mokymosi pagalbos esant žemiems mokinių pasiekimams ar mokiniui(-iams) susiduriant su mokymosi sunkumais ar siekiant kompensuoti mokymosi pasiekimų skirtumus, susidariusius dėl mokymosi pagal kitos šalies pradinio ugdymo programą (papildomų valandų skyrimo, atsakingų asmenų ar specialistų komandos sudarymo ir kt.);


9.9. ugdymo valandų, skiriamų mokinių ugdymo poreikiams tenkinti, panaudojimo;



9.10. klasių dalijimo į grupes, mažiausio mokinių skaičiaus jose nustatymo, laikinųjų grupių sudarymo;



9.11. prireikus, klasių jungimo, jungtinei klasei skiriamų valandų skaičiaus, jungtinės klasės organizavimo;

           9.12. mokinių mokymosi krūvio reguliavimo priemonių: pasiekimų patikrinamųjų darbų organizavimo būdų (kontrolinių, nacionalinių mokinių pasiekimų patikrinimo testų, savarankiškų darbų ir kt.) ir laikotarpių, didžiausio patikrinamųjų darbų skaičiaus per savaitę, namų darbų skyrimo; 



9.13. mokinių ugdymo pasiekimų ir pažangos  vertinimo metodikos ir tvarkos;



9.14. vadovėlių ir kitų mokymo(si) priemonių pasirinkimo, naudojimosi jomis darželyje-mokykloje principų ir tvarkos;


9.15. pažintinės ir kultūrinės veiklos prganizavimo;



9.16. neformaliojo vaikų švietimo programų pasirinkimo ir jų įgyvendinimo (derinant su Bendrosios programos dalykų ugdymo programomis ar vykdant atskiras programas), skiriamų ugdymo valandų, mokinių skaičiaus grupėse;



9.17. prevencinių ir kitų ugdymo programų pasirinkimo bei jų įgyvendinimo (integruojant į Bendrosios programos ugdymo programas);





9.18. bendradarbiavimo su mokinių tėvais(globėjais) tikslų ir formų;

10. Siekiant tenkinti mokinių ugdymosi poreikius, darželio-mokyklos ugdymo plane gali būti įteisinti ir kiti nenumatyti sprendimai, jei darželiui-mokyklai pakanka mokymo  lėšų ir tiems sprendimams pritaria darželio-mokyklos taryba ir Vilniaus miesto savivaldybės  administracijos Švietimo, kultūros ir sporto departamentas.
III SKYRIUS

PRADINIO UGDYMO PROGRAMOS ĮGYVENDINIMAS
PIRMASIS SKIRSNIS

 PRADINIO UGDYMO PROCESO TRUKMĖ

11.  2017-2018 mokslo metai prasideda 2017 m. rugsėjo 1 d., baigiasi 2018 m. gegužės 31 d. Ugdymo proceso trukmė – 170  ugdymo dienų.             


12. 2018-2019 mokslo metai prasideda 2018 m. rugsėjo 1 d., baigiasi 2019 m. birželio 7 d. Ugdymo proceso trukmė – 175  ugdymo dienos.             


13. 2017-2018 mokslo metais:

13.1. mokiniams skiriamos atostogos:
	Rudens  
	2017-10-30  –  2017-11-03      

	Žiemos (Kalėdų) 
	2017-12-27  –  2018-01-03     

	Žiemos 
	2018-02-19  –  2018-02-23 

	Pavasario (Velykų) 
	2018-04-03  –  2018-04-06      


          14.  2018–2019 mokslo metais:
          14.1. mokiniams skiriamos atostogos:
	Rudens  
	2018-10-29  –  2018-11-02     

	Žiemos (Kalėdų) 
	2018-12-27  –  2019-01-02   

	Žiemos 
	2019-02-18  –  2019-02-22 

	Pavasario (Velykų) 
	2019-04-23  –  2019-04-26     


           14.2. ugdymo procese mokiniams skiriamos rudens, žiemos (Kalėdų),  žiemos, pavasario (Velykų) atostogos, kurių bendra trukmė – 17 ugdymo dienų. Atostogos skiriamos ne rečiau kaip kas 7–8 mokymosi savaitės. Į atostogų trukmę neįskaičiuojamos švenčių dienos. Atostogų pradžią ir pabaigą nustato darželio-mokyklos vadovas, suderinęs su darželio-mokyklos taryba ir Vilniaus miesto savivaldybės  administracijos Švietimo, kultūros ir sporto departamentu. (2017-2018 m.m.  atostogų pradžia ir pabaiga suderinta su Įstaigos taryba (posėdžio protokolas Nr. 3, 2017-06-22); 2018-2019 m.m. atostogų pradžia ir pabaiga suderinta su Įstaigos taryba (posėdžio protokolas Nr. 3, 2017-06-22).
15. Vasaros atostogų pradžią nustato darželio-mokyklos vadovas, suderinęs su darželio-mokyklos taryba ir Vilniaus miesto savivaldybės administracijos Švietimo, kultūros ir sporto departamentu. (2017-2018 m.m. vasaros atostogų pradžia 2018 m. birželio 1 d., Įstaigos tarybos posėdžio protokolas Nr. 3, 2017-06-22; 2018-2019 m.m. vasaros atostogų pradžia 2019 m. birželio 10 d., Įstaigos tarybos posėdžio protokolas Nr. 3, 2017-06-22).
16. Sprendimus dėl 2017–2018 mokslo metais 10 ugdymo dienų, 2018–2019 mokslo metais 15  ugdymo dienų organizavimo laiko priima:  

          16.1. darželis-mokykla dėl 5 ugdymo dienų 2017–2018 mokslo metais (1 diena - sportinei veiklai, 2 dienos - pažintinei veiklai (išvykoms, edukacinėms kelionėms), 2 dienos - kultūrinei veiklai (projektams, muziejų lankymui), 10 ugdymo dienų 2018–2019 mokslo metais (2 dienos- sportinei veiklai, 4 dienos - pažintinei veiklai (išvykoms, edukacinėms kelionėms), 4 dienos- kultūrinei veiklai, muziejų lankymui);

          16.2. darželio-mokyklos taryba ir Vilniaus miesto savivaldybės  administracijos Švietimo, kultūros ir sporto departamentas dėl 5 ugdymo dienų 2017–2018 ir 2018–2019 mokslo metais, įvertinusi darželio-mokyklos siūlymus: 1 diena – Sveikatingumo ir sporto diena, 2 dienos – Karjeros, profesinio orientavimo dienos, 1 diena – Šeimos diena, 1 diena – Lapkričio 23-osios, Lietuvos karių dienos, paminėjimas (įstaigos tarybos posėdžio protokolas Nr.3, 2017-06-22;  Vilniaus miesto savivaldybės administracijos Švietimo, kultūros ir sporto departamento rekomendacijos, raštas Nr.A51-43943/17-(3.3.2.9-EM4)). 

        17. Paskelbus ekstremaliąją padėtį, nustačius ypatingąją epideminę padėtį dėl staigaus ir neįprastai didelio užkrečiamųjų ligų išplitimo viename ar keliuose administraciniuose teritoriniuose vienetuose ar esant kitoms aplinkybėms, keliančioms pavojų mokinių sveikatai ar gyvybei, taip pat oro temperatūrai esant 20 laipsnių šalčio ar žemesnei, mokiniai į darželį –    mokyklą gali nevykti. Šios dienos įskaičiuojamos į ugdymo dienų skaičių. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Įstaigos vadovas priima sprendimus dėl ugdymo proceso koregavimo, apie priimtus sprendimus informuoja darželio-mokyklos tarybą, Vilniaus miesto savivaldybės administracijos Švietimo, kultūros ir sporto departamentą. 
ANTRASIS SKIRSNIS 
 BENDROSIOS PROGRAMOS ĮGYVENDINIMO  BENDROSIOS NUOSTATOS   

          18. Bendroji programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis. 

           19. Formuojant mokyklos ugdymo turinį, t. y. numatant darželio-mokyklos mokinių 

pasiekimus ir ugdymosi tikslus, atsižvelgiama į nacionalinių ir tarptautinių mokinių pasiekimų tyrimų, pasiekimų vertinimo taikant nacionalinius mokinių pasiekimų patikrinimų testus darželyje-mokykloje rezultatus (jei buvo vykdomi) ir rekomendacijas dėl mokinių pasiekimų gerinimo.  


20. Bendrajai programai ir neformaliojo švietimo programoms įgyvendinti: 

            20.1. 2017-2018 mokslo metais skiriamos ugdymo valandos, kai ugdymo valandos trukmė 1 klasėje – 35 min., 2–4 klasėse – 45 min.: 
	Dalykai 
	1–2 klasės 
	3–4 klasės 
	Iš viso skiriama ugdymo valandų  

	Dorinis ugdymas (tikyba arba etika) 
	68 
	68 
	136 

	Lietuvių kalba  
	510 
	476 
	986 

	Užsienio kalba (anglų) 
	68 
	136 
	204 

	Matematika 
	306 
	306 
	612

	Pasaulio pažinimas 
	136 
	136 
	272 

	Dailė ir technologijos 
	136 
	136  
	272 

	Muzika 
	136 
	136 
	272 

	Kūno kultūra 
	170 
	204 
	374 

	Valandos, skiriamos mokinių ugdymo(si) poreikiams tenkinti  
	68 
	102 
	170 

	Iš viso Bendrajai programai įgyvendinti 
	1598
	1700  
	3298 

	Neformaliojo švietimo valandos    
	136 
	136 
	272 


              20.2. 2018-2019 mokslo metais skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.: 
	Dalykai 
	1–2 klasės 
	3–4 klasės 
	Iš viso skiriama ugdymo valandų  

	Dorinis ugdymas (tikyba arba etika) 
	70 
	70 
	140 

	Lietuvių kalba  
	525 
	490 
	1015 

	Užsienio kalba (anglų) 
	70 
	140 
	210 

	Matematika 
	315
	315 
	630  

	Pasaulio pažinimas 
	140 
	140 
	280 

	Dailė ir technologijos 
	140 
	140
	280 

	Muzika 
	140 
	140 
	280 

	Kūno kultūra 
	175 
	210 
	385  

	Valandos, skiriamos mokinių ugdymo(si) poreikiams tenkinti  
	70 
	105 
	175 

	Iš viso Bendrajai programai įgyvendinti 
	1645  
	1750 
	3395

	Neformaliojo švietimo valandos    
	140 
	140 
	280 


           21. Atsižvelgdama į iškeltus ugdymo tikslus, darželio-mokyklos ar atskiros(-ų) klasės(-ių) mokinių mokymosi pasiekimus, mokinių ugdymosi poreikius, darželis-mokykla gali pasirinkti įvairius ugdymo valandų paskirstymo variantus. Ugdymo valandos Bendrajai programai įgyvendinti paskirstomos taip:  

           21.1. skiriant ugdymo dalykui konkrečiai klasei reikalingą ugdymo valandų skaičių, (perskirstant ketveriems metams ugdymo dalyko programai skiriamas ugdymo valandas), per ketverius metus užtikrinant 21 punkte ugdymo dalykui numatytą bendrą ugdymo valandų skaičių; 

           21.2. perskirstant ugdymo dalykams klasei vieneriems metams skiriamą ugdymo valandų skaičių, išlaikant bendrą pradinio ugdymo programos koncentrui (per dvejus metus) skiriamų ugdymo valandų skaičių; 
            21.3. Bendrosios programos ugdymo dalykams skiriant ugdymo valandas per savaitę:  

	Dalykai
	Dalyko savaitinių pamokų skaičius

	
	1

klasė
	2

klasė
	3

klasė
	4

klasė
	Pradinio ugdymo programa

(1-4 klasės)

	Dorinis ugdymas (tikyba arba etika)
	1
	1
	1
	1
	4

	Lietuvių kalba (gimtoji)
	8
	7
	7
	7
	29

	Užsienio kalba (anglų)
	-
	2
	2
	2
	6

	Matematika
	4
	5
	4
	5
	18

	Pasaulio pažinimas
	2
	2
	2
	2
	8

	Dailė ir technologijos
	2
	2
	2
	2
	8

	Muzika
	2
	2
	2
	2
	8

	Kūno kultūra
	3
	2
	3
	3
	11

	Privalomų ugdymo valandų skaičius
	22
	23
	23
	24
	92

	Valandos, skiriamos mokinių ugdymo (si) poreikiams tenkinti  
	-
	    1
	1
	    1 
	5



	
	2
	

	Iš viso
	22
	24
	24
	25
	

	Neformalus ugdymas
	2
	2
	2
	2
	8


Pastaba:

*  2017-2018 m.m. suformuotos penkios klasės: 1a, 2a, 3a, 3b, 4a.


    2018-2019 m.m. bus suformuotos penkios klasės: 1a, 2a, 3a, 4a, 4b.

* 2017-2018 m.m. 2a klasė turės 5 matematikos pamokas, nes 2016-2017 m.m. turėjo 4 pamokas, 3a ir 3b klasės turės po 4 matematikos pamokas, o 2018-2019 m.m. turės po 5 matematikos pamokas (viso – 9 pamokos).  2017-2018 m.m. 4a klasė turės 5 matematikos pamokas, nes 2016-2017 m.m. turėjo 4 matematikos pamokas.
           22. Valandos mokinių ugdymo(si) poreikiams tenkinti skiriamos, įvertinus mokinių ugdymosi poreikius, atsižvelgiant į darželio-mokyklos iškeltus ugdymo prioritetus, spręstinas ugdymo problemas. Valandos gali būti naudojamos (atsižvelgiant į įstaigos finansines galimybes): 

           22.1. 2017-2018 m.m. anglų kalbai mokyti: 1 pamoka - 3a klasėje, 1 pamoka -3b klasėje, 1 pamoka - 4a klasėje;

         2018-2019 m.m. anglų kalbai mokyti: 1 pamoka - 3a klasėje, 1 pamoka -4a klasėje, 1 pamoka - 4b klasėje;

22.2. individualioms ir grupinėms konsultacijoms:


2017-2018 m.m. I-ą pusmetį skiriamos 3 pamokos: po  vieną pamoką 2a, 3a ir 3b klasėse, II-ą pusmetį 2 pamokos: po vieną pamoką 1a ir 4a klasėse.

2018-2019 m.m. I-ą pusmetį  skiriamos 2 pamokos: po  vieną pamoką 2a ir 3a klasėse, II-ą pusmetį 3 pamokos: po vieną pamoką 1a, 4a ir 4b klasėse.
            22.3. Sveikatos ir lytiškumo ugdymo bei rengimo šeimai bendrajai programai, patvirtintai

Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ (toliau – Sveikatos ir lytiškumo ugdymo bei rengimo šeimai bendroji programa), ir Žmogaus saugos bendrajai programai, patvirtintai Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“ (toliau – Žmogaus saugos bendroji programa), įgyvendinti;

            22.4. projektinei, kūrybinei ir kitai mokinių ugdomajai veiklai (pvz., techninei kūrybinei, gamtamokslinio tyrinėjimo ir eksperimentavimo, skaitymo gebėjimų ugdymo ir kt.), padedančiai siekti Bendrosios programos tikslų.
            23. Ugdymo valandų skaičių klasei per savaitę sudaro: privalomų ugdymo valandų skaičius visiems klasės mokiniams, valandos, skiriamos mokinių ugdymo(si) poreikiams tenkinti, valandos neformaliojo švietimo programoms įgyvendinti, dalyko, kuriam mokyti klasė dalijama į grupes, ugdymo valandos.             
            24. Ugdymo valandos, nurodytos Bendrojo ugdymo plano 20, 21 punktuose, numatytos Bendrajai programai įgyvendinti, mokyklai ugdymo procesą organizuojant grupinio mokymosi forma kasdieniu ar nuotoliniu mokymo proceso organizavimo būdu, vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašas). 

           25. Klasės dalijamos į grupes: 
           25.1. 2017-2018 m.m. doriniam ugdymui:  1 etikos pamoka skiriama 1-2 klasių mokiniams, 1 etikos pamoka – 3-4 klasių mokiniams;

           25.2. 2017-2018 m.m. anglų kalbai mokyti, dirbant pogrupiais:  2 anglų kalbos pamokos  2a klasėje (klasėje 26 mokiniai); 2 anglų kalbos pamokos  3a klasėje (klasėje 23 mokiniai), 2 anglų kalbos pamokos 3b klasėje (klasėje 22 mokiniai); 2 anglų kalbos pamokos 4a klasėje (klasėje 24 mokiniai). 

25.3. 2018-2019 m.m. doriniam ugdymui: 1 etikos pamoka  - 1-2 klasių mokiniams, 1 etikos pamoka - 3-4 klasių mokiniams;


25.4. 2018-2019 m.m. anglų kalbai mokyti: 2 anglų kalbos pamokos  2a klasėje, 2 anglų kalbos pamokos 3a klasėje, 2 anglų kalbos pamokos 4a klasėje, 2 anglų kalbos pamokos 4b klasėje.
            26. 2017-2018 m.m. iš kelių klasių mokinių sudaromos laikinosios grupės:

            26.1.  I-ą pusmetį: 3 grupės ( po vieną 2a,  3a  ir 3b klasėse) grupinėms konsultacijoms, mokiniams, turintiems mokymosi sunkumų,  II-ą pusmetį: 2 grupės  (po vieną 1a ir 4a klasėse).

            27. 2018-2019 m.m. iš kelių klasių mokinių sudaromos laikinosios grupės:
      

            27.1. I-ą pusmetį: 2 grupės (po vieną 2a ir  3a klasėse) grupinėms konsultacijoms, mokiniams, turintiems mokymosi sunkumų, II-ą pusmetį: 3 grupės (po vieną 1a,  4a ir 4 b klasėse).

28. Darželis-mokykla pagal turimas lėšas nusistato mažiausią mokinių skaičių laikinojoje grupėje.
29. Bendrosios programos ugdymo dalykams, išskyrus Bendrojo ugdymo plano  35.5.2. 

papunktyje nurodytą atvejį, laikinosios grupės iš kelių klasių mokinių pagal gebėjimų grupes nesudaromos.   

            30. Bendrosios programos tikslų gali būti siekiama ugdymo turinį formuojant pagal dalykus arba integravus atskirų ar visų ugdymo dalykų programas.
            31. Ugdymo procesas gali būti organizuojamas pamoka arba kitomis mokymosi organizavimo formomis: 
            31.1. ugdymo procesą organizuojant pamoka nepertraukiamas ugdymo(si) proceso laikas 1–4 kl. numatomas vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai “ patvirtinimo“; 

           31.2. ugdymo procesą organizuojant kitomis ugdymo organizavimo formomis (pvz., integruotos veiklos, kūrybinių dirbtuvių, projekto ir kt.), derinant Bendrosios programos ugdymo dalykų ir neformaliojo švietimo programų turinį: 

           31.2.1. ugdymo procesas gali būti skirstomas į įvairios nepertraukiamos trukmės ugdymo periodus;  

           31.2.2. ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas, atsižvelgiant į tai, kiek darželis-mokykla gali skirti laiko neformaliojo švietimo programoms įgyvendinti. Į šį laiką neįskaičiuojamas pailgintos dienos grupės veiklai organizuoti skirtas laikas; 

           31.2.3. mokiniui, kuris mokosi pagal pradinio ugdymo programą pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso veiklos dalis. Darželis-mokykla priima sprendimą, kiek šiai veiklai per mokslo metus skirs pamokų, atsižvelgdama į pradinio ugdymo bendrojoje programoje numatytą turinį ir pasiekimus, mokinių amžių. Veikla turi būti siejama ne tik su darželio-mokyklos ugdymo tikslais, bet ir su mokinių mokymosi poreikiais. Ši veikla gali būti organizuojama ne tik darželyje-mokykloje, bet ir kitose aplinkose: pavyzdžiui, muziejuose, atviros prieigos centruose, virtualiosiose mokymosi aplinkose. Darželis-mokykla priima sprendimą dėl šios veiklos organizavimo darželiui-mokyklai tinkamu būdu.
            32. Ugdymą organizuojant tiek pamoka, tiek kitomis mokymosi organizavimo formomis, gali būti įgyvendinamas ir dalykų programų, ir integruoto ugdymo turinys.
            33. Ugdymo procesas gali būti organizuojamas ne tik darželyje-mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.).  

            34. Darželis-mokykla einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.  

TREČIASIS SKIRSNIS

BENDROSIOS PROGRAMOS UGDYMO DALYKŲ, INTEGRUOJAMŲJŲ

PROGRAMŲ ĮGYVENDINIMAS

35. Ugdymo sričių/ugdymo dalykų programų įgyvendinimas:


35.1. Dorinis ugdymas:

35.1.1. tėvai(globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;



35.1.2. darželyje-mokykloje nesusidarius mokinių grupei etikai arba tikybai mokytis sudaroma laikinoji grupė iš kelių klasių mokinių;
            35.1.3. darželyje-mokykloje, kuri negali užtikrinti mokinių ar jų tėvų (globėjų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Lietuvos Respublikos švietimo įstatymo 31 straipsnio 4 ir 5 dalyse nustatytus reikalavimus. Šiuo atveju darželis-mokykla nustato mokymosi pasiekimų įskaitymo tvarką; 

 35.1.4. dorinio ugdymo dalyką mokiniui galima keisti kiekvienais mokslo metais  pagal tėvų (globėjų) parašytą prašymą.
             35.2. Kalbinis ugdymas:

 
 35.2.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai ugdomi ir per kitų dalykų  ar ugdymo sričių ugdomąsias veiklas (pvz. naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);

35.2.2. Mokiniai, priskiriantys save tautinėms mažumoms, užsieniečiai, turintys teisę nuolat ar laikinai gyventi Lietuvos respublikoje ir besimokantys darželyje-mokykloje, kurioje ugdymo procesas organizuojamas ne jų gimtąja kalba, gali mokytis tautinės mažumos gimtosios ar kitos gimtosios kalbos, jei susidaro ne mažesnė kaip 5 mokinių grupė ir yra tos kalbos mokytojas specialistas. Gimtosios kalbos mokoma, vadovaujantis Tautinės mažumos kalbos mokymosi organizavimo bendrojo lavinimo mokykloje rekomendacijų aprašu, patvirtintu LR švietimo ir mokslo ministro 2006 m. rugpjūčio 1 d. įsakymu nr.ISAK-1630 ,,Dėl tautinės mažumos kalbos mokymosi organizavimo bendrojo lavinimo mokykloje rekomendacijų aprašo patvirtinimo”.     

35.2 3. Pirmosios užsienio kalbos mokymas:

35.2.3.1. pirmosios užsienio kalbos mokoma antraisiais–ketvirtaisiais pradinio ugdymo programos metais;


35.2.3.2. tėvai(globėjai) sutinka, kad mokiniai mokysis  anglų kalbos, kurią siūlo darželis-mokykla;
35.2.3.3. anglų kalbos mokyti visose 2–4 klasėse skiriama po 2 pamokas per savaitę;

35.2.3.4. darželis-mokykla skiria 3-4 klasėms po 1 papildomą anglų kalbos pamoką iš valandų, skiriamų mokinių ugdymosi poreikiams tenkinti, klasės mokiniams skirtos  anglų kalbos  pamokos dalijamos į grupes (nes klasėse daugiau nei 20 mokinių). 

35.3. Socialinis ir gamtamokslinis ugdymas:


35.3.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Rekomenduojamos ugdymo veiklos, sudarančios sąlygas ugdyti praktinius gamtamokslinius gebėjimus, todėl dalis (1/4) dalykui skiriamo laiko skiriama organizuoti ugdymą tyrinėjimams palankioje aplinkoje, natūralioje gamtinėje (pvz. parke, miške, prie vandens telkinio ar pan.) aplinkoje, laboratorijose;
   
35.3.2. socialiniams gebėjimams ugdytis dalis (1/4) pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

35.4. Matematinis ugdymas:
    
35.4.1. matematinis ugdymas organizuojamas vadovaujantis ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų  rekomendacijomis, naudoti informacines komunikacines technologijas, skaitmenines mokomąsias priemones.
       
35.5. Kūno kultūra:

       
35.5.1. kūno kultūrai 1, 3 ir 4 klasėms skiriamos 3 ugdymo valandos per savaitę kiekvienai klasei, 2 klasei - 2 pamokos;
         
35.5.2. specialiosios medicininės fizinio pajėgumo grupės gali būti organizuojamos taip:

       
35.5.2.1. iš įvairių klasių gali būti sudaromos 8-15 mokinių grupės, joms būtų skiriamos 2 ugdymo valandos per savaitę;

35.5.2.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas.
        
35.6. Meninis ugdymas (dailė ir technologijos, muzika):
        
35.6.1. technologiniam ugdymui skiriama ne mažiau kaip 1/3 dalykui ir technologijų dalykui skiriamo laiko, nurodyto ugdymo plano 21 punkte.
36. Mokiniai, besimokantys pagal formalųjį švietimą papildančio ugdymo programas (pvz. dailės, muzikos, sporto), direktoriaus įsakymu gali būti atleidžiami nuo atitinkamo privalomojo dalyko savaitinių pamokų (ar jų dalies) lankymo, jiems numatomas šių dalykų mokymosi pasiekimų įskaitymas. Darželio-mokyklos vadovas nustato nedalyvaujančių pamokose mokinių saugumo užtikrinimo priemones. 

37. Integruojamųjų, prevencinių ir kitų ugdymo programų įgyvendinimas (šių programų atskirai vykdyti nereikia):

37.1. Į Bendrosios programos ugdymo dalykų programų turinį integruojama: 

37.1.1.Bendrųjų kompetencijų ir gyvenimo įgūdžių ugdymo integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų LR ŠMM ministro 2008 m. rugpjūčio 26 d. įsakymu Nr.ISAK-2433 ,,Dėl pradinio ir pagrindinio ugdymo bendrųjų programų patvirtinimo”, 11 priedas ,,Bendrųjų kompetencijų ir gyvenimo įgūdžių ugdymas”). Šios programos integruojamos į Bendrosios programos turinį.

           37.1.2. Žmogaus saugos bendroji programa ir Sveikatos ir lytiškumo ugdymo bei rengimo šeimai bendroji programa;

            37.1.3. darželio-mokyklos pasirinktos prevencinės ir kitos ugdymo programos. Darželis-mokykla stengsis sudaryti sąlygas kiekvienam mokiniui dalyvauti bent vienoje nuoseklioje ir ilgalaikėje prevencinėje programoje, kuri apimtų smurto, patyčių, alkoholio, tabako, taip pat kitų psichiką veikiančių medžiagų vartojimo prevenciją, skatintų sveiką gyvenseną, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.
       
 37.1.4. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė.

 37.1.5. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 ,,Dėl Ugdymo karjerai programos patvirtinimo”.
      
            
        KETVIRTASIS  SKIRSNIS
MOKINIŲ PAŽANGOS IR PASIEKIMŲ VERTINIMAS


38. Mokinių pasiekimai ir pažanga vertinami, vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais  bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, ir Bendrąja programa.

39. Mokytojas, atsižvelgdamas į klasės mokinių ugdymosi pasiekimus, poreikius ir galimybes, planuoja mokinių ugdymosi pasiekimus ir vertinimą ir  vadovaujasi  darželyje-mokykloje priimtais susitarimais dėl ugdymo turinio planavimo ir pasiekimų vertinimo,  patvirtintais Vilniaus savivaldybės Grigiškių darželio-mokyklos ,,Pelėdžiukas” direktoriaus 2011m. rugsėjo 22 d  įsakymu  Nr.V-57 ,,Dėl 1-4 klasių mokinių pažangos ir pasiekimų vertinimo tvarkos aprašo”. Planuodamas 1 klasės mokinių pasiekimus ir vertinimą mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus.


40. Vertinant mokinių pasiekimus ir pažangą taikomas formuojamasis, diagnostinis, apibendrinamasis vertinimas:
  
40.1. formuojamasis ugdomasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, o prireikus ir raštu, t. y. parašant komentarą) apie jo mokymosi eigą, esamus pasiekimus ar nesėkmes;
       
40.2. diagnostinis vertinimas pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes:
        
40.2.1. atsižvelgiant į tai, kas norima įvertinti (vertinimo tikslą), gali būti taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną neturėtų būti atliekamas daugiau nei vienas diagnostinis darbas;
       
40.2.2. informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams(globėjams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);
        
 40.2.3. mokytojas renkasi vertinimo informacijos kaupimo būdus ir formas,  patvirtintas Vilniaus savivaldybės Grigiškių darželio-mokyklos ,,Pelėdžiukas” direktoriaus  2011 m. rugsėjo 
22 d.  įsakymu Nr.V-57 ,,Dėl 1-4 klasių mokinių pažangos ir pasiekimų vertinimo tvarkos aprašo”;
        
40.3. apibendrinamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio per darželyje-mokykloje nustatytą ugdymo laikotarpį padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:
       
40.3.1. elektroniniame dienyne (darželio-mokyklos pradinių klasių mokytojų metodinės grupės susirinkime, įvykusiame 2013 m. birželio 11 d., susitarta dėl elektroninio TAMO dienyno naudojimo nuo 2013 m. rugsėjo 1 d. (protokolas Nr.7)) :
            40.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio įrašoma „nepatenkinamas“;
            40.3.1.2. dorinio ugdymo pasiekimai įrašomi atitinkamoje Dienyno skiltyje, nurodoma padaryta arba nepadaryta pažanga: „p.p.“ arba „n.p.“;
       
40.3.1.3. specialiųjų ugdymosi poreikių turinčių mokinių, ugdomų pagal pradinio ugdymo individualizuotą programą, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje Dienyno skiltyje įrašant „p.p.“ arba „n.p.“;
      
40.3.2. baigus pradinio ugdymo programą  baigiama formuoti mokinio byla bei Pradinio ugdymo bendrųjų kompetencijų vertinimo aprašas. Dokumentai perduodami mokyklai, kurioje mokinys mokysis pagal pagrindinio ugdymo programą.
PENKTASIS SKIRSNIS

NEFORMALIOJO VAIKŲ ŠVIETIMO ORGANIZAVIMAS

       41. Neformaliojo vaikų švietimo veikla skirta mokinių asmeninėms, socialinėms, edukacinėms kompetencijoms ugdyti per pasirinktą   meninę, sportinę, techninės kūrybos ar kitą veiklą. 

42. Neformaliajam švietimui 1–4 klasėms darželio-mokyklos ugdymo plano 21 punkte numatomas ugdymo valandų skaičius per mokslo metus.

43. Darželis-mokykla kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo, prireikus juos tikslina mokslo metų pradžioje ir atsižvelgdama į juos siūlo neformaliojo švietimo programas. 

44. Neformaliojo vaikų švietimo programos rengiamos atsižvelgiant į Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašą, patvirtintą Lietuvos Respublikos švietimo ir mokslo ministro 2004 m. birželio 18 d. įsakymu Nr. ISAK-991 ,,Dėl bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašo patvirtinimo”. Gali būti rengiamos ir siūlomos neformaliojo švietimo ugdymo programos, parengtos derinant Bendrosios programos dalykų programų ir neformaliojo švietimo turinį, kurios padeda gerinti mokinių pasiekimus, tobulinti bendrąsias kompetencijas (pvz. skaitymo, kūrybinių gebėjimų plėtojimo, gamtamokslinio tyrinėjimo, pažinimo ir pan.).
   
45. Neformalųjį vaikų švietimą organizuojamas ne tik darželyje-mokykloje, bet ir už jos ribų, planuojant veiklų intensyvumą, periodiškumą, trukmę, išlaikant ugdymo plano 21 punkte numatytą valandų skaičių per metus.
 
46. Mokinių skaičių neformaliojo švietimo grupėje pagal turimų mokymo lėšų dydį nustato darželio-mokyklos vadovas.  Minimalus mokinių skaičius neformaliojo švietimo grupėje – 10.
ŠEŠTASIS SKIRSNIS

IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS


47. Mokiniai, kurie išvyksta gyventi ar (ir) mokytis į užsienį, gali mokytis lietuvių kalbos, pasaulio pažinimo dalyko ar visų Bendrosios programos dalykų nuotoliniu mokymo proceso

organizavimo būdu  Lietuvos Respublikos švietimo ir mokslo ministro nustatyta tvarka:
           47.1. visų Bendrosios programos dalykų gali mokytis mokinys, laikinai išvykęs gyventi į užsienį, jei tėvai(globėjai) raštu yra deklaravę, kad mokinys toje šalyje nesimoko pagal pradinio ugdymo programą; 

   47.2. mokymą teikia mokykla, vykdanti nuotolinį mokymą; 

          47.3. darželyje-mokykloje sudarius klasę, kurioje mokosi ne mažiau kaip 22 mokiniai, mokymą organizuojant grupinio mokymosi forma, Bendrosios programos dalykų ar lietuvių kalbos ar (ir) pasaulio pažinimo dalykų programoms įgyvendinti skiriamas ugdymo valandų per savaitę skaičius, numatytas ugdymo plano 21.3 papunktyje; 

         47.4. nesusidarius mokinių klasei, grupinio mokymosi forma besimokantiems mokiniams konsultacijoms lietuvių kalbai mokyti skiriama 50 procentų, kitiems ugdymo dalykams – 40 procentų, pavienio mokymosi forma – 15 procentų ugdymo plano 21.3 papunktyje dalykui(-ams) skiriamų ugdymo valandų.   

          48. Mokinys, baigęs užsienio valstybės, tarptautinės organizacijos pradinio ugdymo programos dalį (toliau – tarptautinė pradinio ugdymo programa), priimamas mokytis pagal pradinio ugdymo programą vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, informuoja valstybinės mokyklos (biudžetinės įstaigos) savininko teises ir pareigas įgyvendinančią instituciją, savivaldybės mokyklos (biudžetinės įstaigos) savivaldybės vykdomąją instituciją ar jos įgaliotą asmenį, valstybinės ir savivaldybės mokyklos (viešosios įstaigos) ir nevalstybinės mokyklos savininką (dalyvių susirinkimą). Jei darželis-mokykla nustato, kad reikalinga tikslinė pagalba programų skirtumams pašalinti, mokiniui sudaromas individualus ugdymo planas, kuriame nurodoma, kokia pagalba (atskirų ugdomųjų dalykų, lietuvių kalbos ar socialinių kultūrinių kompetencijų ir kt.) ir kaip bus teikiama. Individualus ugdymo planas, mokymosi galimybės aptariami su mokinio tėvais (globėjais). Pagalbos teikimas gali būti numatomas kelerių metų laikotarpiui. 

          49. Mokiniui, nemokančiam ar nepakankamai mokančiam lietuvių kalbą, savivaldybėje nesusidarius nemokančių lietuvių kalbos mokinių išlyginamajai klasei ar laikinajai (mobiliajai) grupei, darželis-mokykla sudaro sąlygas intensyviai tobulinti lietuvių kalbos gebėjimus, organizuodama papildomą, individualų lietuvių  kalbos mokymą, skirdama ugdymo valandų iš mokinio ugdymosi poreikiams tenkinti skiriamų valandų. Intensyvus lietuvių kalbos mokymasis gali būti vykdomas iki metų laiko (išimtiniais atvejais ir ilgiau). 

SEPTINTASIS SKIRSNIS

MOKINIŲ MOKYMO NAMIE ORGANIZAVIMAS

50. Vaikai, kuriems tais kalendoriniais metais sueina 7 metai ir kuriems reikalinga nuolatinė kvalifikuotų specialistų pagalba bei sveikatą tausojantis dienos režimas, tėvų(globėjų) prašymu namie mokomi pagal Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 ,,Dėl vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašo patvirtinimo”.
 
51. Mokinių, dėl ligos ar patologinės būklės negalinčių mokytis darželyje-mokykloje, mokymas namie nustatomas ir organizuojamas pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą, patvirtintą Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 ,,Dėl mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo (toliau – Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašas): 

51.1. Bendroji programa įgyvendinama ugdymą organizuojant pagal atskirus ugdymo dalykus ar integruojant ugdymo dalykų turinį. Rekomenduojama įgyvendinti visas Bendrosios programos dalykų programas, išskyrus kūno kultūros programą;

51.2. darželis-mokykla, suderinusi su mokinio tėvais (globėjais) ir atsižvelgusi į mokinio ligos pobūdį bei gydytojo rekomendacijas, rengia individualų mokinio ugdymo namie planą (pritaiko Bendrąją programą, numato ugdomųjų veiklų tvarkaraštį);

51.3. mokinys gydytojo leidimu dalį ugdymo valandų/pamokų gali lankyti darželyje-mokykloje. Šios ugdymo valandos/pamokos įrašomos į mokinio individualų ugdymo planą;
  
51.4. namie savarankišku mokymo proceso organizavimo būdu mokomam mokiniui 1–3 klasėse skiriamos 9 savaitinės ugdymo valandos, 4 klasėse – 11 ugdymo valandų. Dalį ugdymo laiko gydytojo leidimu mokinys gali lankyti darželyje-mokykloje.
IV SKYRIUS
MOKINIŲ, TURINČIŲ SPECIALIŲJŲ UGDYMOSI POREIKIŲ, IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO
UGDYMO ORGANIZAVIMAS
PIRMASIS SKIRSNIS

BENDROSIOS NUOSTATOS


52. Įstaiga rengdama darželio-mokyklos ugdymą planą, atsižvelgia į mokinių, turinčių specialiųjų ugdymo poreikių, reikmes, pedagoginės psichologinės tarnybos arba švietimo pagalbos tarnybos, darželio-mokyklos vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 ,,Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo”, Bendrojo ugdymo plano  nuostatomis.
       
53. Siekiant tenkinti mokinių ugdymosi reikmes, pritaikoma Bendroji programa, formuojamas ugdymo turinys (pagal dalykus), numato ugdymosi erdves, parenkamos tinkamiausias ugdymo organizavimo formas (pamoka, projektinė veikla ar pan.), pritaikomos ugdymo erdvės, parenkamos ugdymui skirtos techninės pagalbos priemonės ir specialiosios mokymo priemonės ir pan.  

54.  Organizuodama mokinių, turinčių specialiųjų ugdymosi poreikių ugdymą, darželis-mokykla atsižvelgia į:
        
54.1. į mokinių specialiųjų ugdymosi poreikius, jų lygį (nedideli, vidutiniai, dideli ir labai dideli);
            54.2. į mokymosi formą ir mokymo proceso organizavimo būdą;
        
54.3. į darželio-mokyklos ir tėvų(globėjų) įsipareigojimus, įteisintus mokymo sutartyje.
TREČIASIS SKIRSNIS
ŠVIETIMO PAGALBOS (PSICHOLOGINĖS, SPECIALIOSIOS PEDAGOGINĖS, SOCIALINĖS PEDAGOGINĖS IR SPECIALIOSIOS) TEIKIMAS

           55. Švietimo pagalba (psichologinė, specialioji pedagoginė, socialinė pedagoginė ir specialioji), teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 5 d. įsakymu 
Nr.V-215 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“. 

           56. Darželyje-mokykloje nesant švietimo pagalbos specialistų, kiekvienam mokiniui, kuriam pedagoginė psichologinė tarnyba arba švietimo pagalbos tarnyba, darželio-mokyklos vaiko gerovės komisija rekomenduoja teikti specialistų pagalbą, gali būti (esant galimybėms) skiriama nuo 2 iki 4 valandų per savaitę individualioms konsultacijoms ir (ar) mokymo pagalbai. 
    ________________________  

PRITARTA
Vilniaus savivaldybės 

Grigiškių darželio-mokyklos ,,Pelėdžiukas“
Tarybos posėdžio, įvykusio 2017 m. birželio 22  d.. protokolo Nr.3 nutarimu.
SUDERINTA
Vilniaus miesto  savivaldybės administracijos 
Švietimo, kultūros ir sporto departamento direktorius
